T. Cabaj, poslanec: (2002-03-14):
I. Presperín, podpredseda NR SR: Páni poslanci, ešte raz vás žiadam, aby ste prišli na hlasovanie. Pán poslanec Palacka ako spoločný spravodajca uviedol hlasovanie. Poprosím ešte raz, pán spoločný spravodajca. Zároveň vás žiadam, aby ste sa dostavili do rokovacej sály. Prosím. G. Palacka, poslanec: Na základe odporúčania výboru navrhujem, aby sme hlasovali o bodoch spoločnej správy spoločne s odporúčaním schváliť ich. I. Presperín, podpredseda NR SR: Prosím, hlasujeme o predloženom návrhu pána spoločného spravodajcu s odporučením gestorského výboru tieto návrhy schváliť. Hlasujeme, prosím. Hlasujeme. Prítomných je 62 poslancov. Konštatujem, že to nie je dostatočný počet, aby sme mohli hlasovať. Páni poslanci, žiadam vás, aby ste sa dostavili do rokovacej sály na hlasovanie všetci tí, ktorí ste mimo. Páni poslanci, dávam ešte raz hlasovať o predloženom návrhu pána poslanca Palacku, ktorý uviedol body zo spoločnej správy s návrhom gestorského výboru schváliť ich. Hlasujte, prosím, o predloženom návrhu pána poslanca Palacku. Hlasujeme s návrhom schváliť ich. Hlasujte. Prítomných je 66 poslancov. Vážení páni poslanci, v zmysle rokovacieho poriadku vyhlasujem 15-minútovú prestávku. (Prerušenie rokovania o 18.10 hodine.) (Pokračovanie rokovania o 18.25 hodine.) I. Presperín, podpredseda NR SR: Prosím pánov poslancov, aby prišli do sály, aby sme mohli hlasovať o návrhu skupiny poslancov Národnej rady Slovenskej republiky na vydanie zákona o elektronickom podpise a o zmene a doplnení niektorých zákonov. Žiadam vás, aby ste prišli do rokovacej sály. Páni poslanci, ešte raz vás žiadam, aby ste prišli do rokovacej sály na hlasovanie. Páni poslanci, žiadam vás, aby ste prišli do rokovacej sály na hlasovanie, prosím. Ešte raz žiadam všetkých poslancov, aby prišli do rokovacej sály. Páni poslanci, dávam hlasovať o predloženom návrhu pána spoločného spravodajcu k tlači 984. Hlasujte, prosím, o predloženom návrhu. (Reakcie z pléna.) Áno, s odporučením gestorského výboru za, teda schváliť. Hlasujte, prosím. Hlasujeme. Vyhlasujem 30-minútovú prestávku v zmysle rokovacieho poriadku. (Prerušenie rokovania o 18.30 hodine.) (Pokračovanie rokovania o 18.51 hodine.) I. Presperín, podpredseda NR SR: Prosím vás, aby ste prišli do rokovacej sály, o 4 minúty dám hlasovať o návrhoch, ktoré predložil pán poslanec Palacka. Žiadam vás, aby ste prišli do rokovacej sály a zaprezentovali sa, budeme hlasovať. Páni poslanci, žiadam vás, aby ste prišli do rokovacej sály, budeme hlasovať. Pán spoločný spravodajca poslanec Palacka, prosím, aby ste prišli k mikrofónu. Pán poslanec Palacka, žiadam vás, aby ste prišli predložiť návrh na schvaľovanie. Pán predseda poslaneckého klubu. Páni poslanci, žiadam vás, aby ste prišli k hlasovacím zariadeniam, budeme sa najskôr prezentovať. Ešte máme minútu, tak počkáme. Páni poslanci, žiadam vás, aby ste sa prezentovali. Prezentujte sa, prosím. Prezentuje sa. Prítomných je 60 poslancov. Páni poslanci, odovzdávam slovo predsedovi Národnej rady. J. Migaš, predseda NR SR: Panie poslankyne, páni poslanci, život je veľmi konkrétny. Nedá sa donekonečna hovoriť o tom, že sú priority, pokiaľ ide o vstup do Európskej únie a NATO a pokiaľ ide o vnútorný reformný proces. Treba tu byť, treba rokovať a hlasovať. Výsledky tohto rokovania alebo tohto hlasovania zajtra uverejním v médiách. Kto tu nebol, nech jednoducho vysvetlí, prečo nesedí v Národnej rade. O 19.00 hodine končíme rokovanie Národnej rady, je to v súlade s rokovacím poriadkom. Preto by som poprosil predsedov poslaneckých klubov, dokonca predsedov strán, ak chceme zákony, ktoré boli určené ako priority, schváliť, tak musíme predovšetkým tu sedieť a zabezpečiť funkčnosť Národnej rady. Zatiaľ, bohužiaľ, ani zo strany koalície, ani zo strany opozície to nie je reálne. Osobitne sa obraciam na vládnu koalíciu, na predsedov strán a predsedov poslaneckých klubov, pretože tak sa ďalej v Národnej rade nedá fungovať. Je 42 zákonov, ktoré je potrebné schváliť. Ak takto budeme ďalej pokračovať, tak to nie je možné. Preto sa zamyslime nad našimi postupmi. Buď budeme tu sedieť a rokovať, a keď nie, tak potom treba, aby 90 poslancov si sadlo a odhlasovalo koniec funkčného obdobia, II. volebného obdobia tejto Národnej rady. Iná alternatíva jednoducho neexistuje. Prerušujem rokovanie Národnej rady Slovenskej republiky do zajtra do 9.00 hodiny. Ale poprosil by som aj predsedov strán, aj predsedov poslaneckých klubov, aby sa zamysleli nad tým, čo sa deje v Národnej rade. Ďakujem pekne. (Potlesk.) (Prerušenie rokovania o 18.58 hodine.)